ก่อนหน้านี้เคยหูอื้อและพบแพทย์จนหายดีแล้วค่ะ แล้วอยู่ดีๆก็กลับมาหูอื้ออีกครั้งแล้วเราก็กินยาเก่าที่แพทย์เคยให้ไว้ครั้งก่อน แล้วมันก็เริ่มปวดหูและตามด้วยปวดหัวทางด้านขวาและมีการตึงบริเวณตาลงมาถึงคาง อยากทราบว่าเราควรทำอย่างไรคะมันจะอันตรายไหม
สวัสดีค่ะ อาการปวดหูและหูอื้อ อาจเกิดจาก-หูชั้นกลางอักเสบ-เยื่อแก้วหูมีการฉีกขาด-อยู่ในทีที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิด-มีเนื้องอกในหูชั้นในแนะนำพบแพทย์เพื่อตรวจร่างกายภายในหูเพื่อให้ได้การวินิจฉัย หาก หูอื้อเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจน ควรรีบไปพบแพทย์การดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์ เพราะยังไม่ทราบว่าเป็นหูอื้อจากสาเหตุอะไร